《金缕曲 壬戍暮春送湘芷大弟玉田读书》
清代·李佩金

追忆儿时事。在书窗、同心砚席，十三年纪。读瘦红釭莲漏涩，月坠凉烟似水。

只馀得、而今憔悴。潦草诗词终是累，总无端、历尽悲和喜。

歌芍药，将离矣。

残香支梦萦愁细。话连宵、虽然小别，也多离味。飞羽年华须自惜，莫把光阴轻弃。

更一语、叮咛须记。亲为春风频失意，博庭欢、望尔成名慰。

止不住，盈盈泪。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。